**Som zamestnanec**

...daňové priznanie mi robí zamestnávateľ:

1.Do 15. 2. 2021 požiadajte zamestnávateľa o vykonanie ročného zúčtovania zaplatených preddavkov na daň.

2. Zamestnávateľ je povinný vystaviť pre účely poukázania 2% zaplatenej dane tlačivo [**Potvrdenie o zaplatení dane**](https://www.cervenynos.sk/fileadmin/slovakia/Dokumenty_zdruzenia/2_percenta_z_dane/2020/potvrdenie-o-zaplateni-dane-z-prijmov-zo-zavislej-cinnosti.pdf).

3. V tomto Potvrdení nájdete dátum zaplatenia dane a vypočítate si nasledovné:

* 2% z vašej zaplatenej dane - to je suma, ktorú nám môžete poukázať. Táto suma však musí byť minimálne 3 €.
* 3% z vašej zaplatenej dane, ak ste v roku 2020 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste dobrovoľnícky pracovali. Nezabudnite v novom tlačive zaškrtnúť políčko, že spĺňate podmienky na darovanie 3%.

4.**Vaše osobné údaje a naše údaje vpíšte spolu so sumou 2%/ 3% z daní do**[**Vyhlásenia**](https://www.cervenynos.sk/fileadmin/slovakia/Dokumenty_zdruzenia/2_percenta_z_dane/2020/cerveny-nos-2-percenta-formular-za-rok-2019-FO.pdf) (ľudovo povedané tlačivo na poukázanie 2%/3%).

Naše údaje:

IČO/SID: **45732108**
Právna forma: **nezisková organizácia**
Obchodné meno/názov: **Mladosť n.o.**
Ulica: **Pod Kalváriou**
Číslo: **36**
PSČ: **080 01**
Obec: **Prešov**

5. Vo Vyhlásení máte možnosť zaškrtnúť políčko súhlasu s poskytnutím Vašich údajov (meno a adresa) nášmu združeniu – novinka od roku 2016. Ak sa rozhodnete políčko zaškrtnúť, budeme o vás vedieť, čo je pre nás naozaj dôležité. Sumu, ktorú ste nám poukázali, nikdy neuvidíme.

6.**Obe tieto tlačivá, teda Vyhlásenie spolu s Potvrdením, doručte do 30. 4. 2021 na váš daňový úrad (podľa vášho bydliska).**

7.**Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti.**

Daňové úrady následne prevedú Vaše 2% (3%) v prospech našej organizácie. **Ďakujeme!**

**Daňové priznanie si robím sám**

**1. V rámci robenia si daňového priznania za rok 2020 si v rámci strany č. 11 daňového formuláru (FO typ A alebo FO typ B) vypočítajte:**

* 2% z Vašej zaplatenej dane – to je maximálna suma, ktorú môžete v prospech prijímateľa poukázať, ak ste v roku 2020 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
* 3% z Vašej zaplatenej dane, ak ste v roku 2020 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2020 dobrovoľnícky pracovali.

2. V tejto časti Daňového priznania uveďte **naše údaje:**

IČO/SID: **45732108**
Právna forma: **nezisková organizácia**
Obchodné meno/názov: **Mladosť n.o.**
Ulica: **Pod Kalváriou**
Číslo: **36**
PSČ: **080 01**
Obec: **Prešov**

3. Na tejto strane daňového priznania máte rovnako **možnosť zaškrtnúť políčko súhlasu s poskytnutím vašich údajov** (meno a adresa) našej neziskovej organizácii – novinka od roku 2016. Ak sa rozhodnete políčko zaškrtnúť, budeme o vás vedieť, čo je pre nás naozaj dôležité. Sumu, ktorú ste nám poukázali, nikdy neuvidíme.

4. **Termín pre podanie daňového priznania a zaplatenie dane z príjmu za uplynulý rok je 30. apríl 2021.** Väčšina klientov, podnikateľské subjekty, sú povinné s finančnou správou komunikovať elektronicky, pre ostatných je možné podať daňové priznanie na adresu daňového úradu v mieste Vášho bydliska.

5. **Ak ste poukázali 3% z dane, povinnou prílohou k Daňovému priznaniu je aj Potvrdenie o odpracovaní minimálne 40 hodín dobrovoľníckej činnosti.**

Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech našej neziskovej organizácie.

**Som právnická osoba**

#### (ste spoločnosť, firma a pod.)

Od roku 2018 musíte ako právnická osoba komunikovať s Daňovým úradom elektronicky. Asignovať 2% z dane teda dokážete len priamo v elektronickom systéme.